# Maximilian zu Wied-Neuwied

El príncep Alexander Philipp Maximilian zu Wied-Neuwied (23 de setembre de 1782 – 3 de febrer de 1867) va ser un explorador, etnòleg i naturalista alemany. Va encapçalar una expedició pionera per al sud-est del Brasil entre 1815-1817, de la qual el resultat final en fou l'àlbum Reise nach Brasilien, que va revelar per primera vegada a Europa les imatges reals dels indis brasilers. Va ser traduït a diversos idiomes i reconegut com una de les grans aportacions al coneixement del Brasil a principis del segle xix. El 1832 es va embarcar en una nova expedició, aquesta vegada a Amèrica del Nord, juntament amb el pintor suís Karl Bodmer.
El príncep Maximilian va recullir molts exemples d'etnografia, i un gran nombre d'exemplars de la flora i la fauna de la zona, que encara es conserven en col·leccions de museus, especialment al Lindenmuseum de Stuttgart. El gènere Neuwiedia Blume (Orchidaceae) va rebre el nom gràcies a ell.

## Biografia

Wied va néixer a Neuwied, net del comte governant (després de 1784 príncep) Johann Friedrich Alexander de Wied-Neuwied. Nascut a la fi de la Il·lustració europea, Maximilian es va fer amic de dues de les seves principals figures: Johann Friedrich Blumenbach, un important antropòleg comparatiu amb qui va estudiar ciències biològiques, i Alexander von Humboldt, qui va exercir com a mentor de Maximilian. Es va unir a l'exèrcit prussià el 1800 durant les guerres napoleòniques, arribant al rang de comandant. Fou fet presoner després de la batalla de Jena el 1806 i se li va donar un permís d'absència de l'exèrcit el 1815 (abans de la fugida de Napoleó d'Elba).
Wied va dirigir una expedició al sud-est de Brasil de 1815 a 1817. El 1816 es va trobar amb la tribu dels botocudos, sobre la qual va donar detalls exactes per primera vegada. A causa de la guerra entre les diferents tribus del país es va veure obligat a abandonar la seva ruta original i es va mantenir durant algun temps prop d'unes ruïnes que ell havia descobert. Al nord del riu Belmonte va fer el seu camí a través del bosc, i després de moltes dificultats va arribar a la província de Minas Gerais. La seva delicada salut va obligar a abandonar la seva expedició, va ser detingut per sospites infundades per tres dies i despullat de gran part de la seva col·lecció d'insectes i plantes. Després d'això va decidir abandonar el país i es va embarcar cap a Alemanya el 10 de maig de 1817. Al seu retorn, va escriure Reise nach Brasilien (1820–21) i Beiträge zur Naturgeschichte von Brasilien (1825–33).
El 1832 va viatjar a la regió de les Grans Planes de l'Amèrica del Nord, acompanyat pel pintor suís Karl Bodmer en un viatge fins al riu Missouri, i al seu retorn va escriure Reise in das Innere Nord-Amerikas (1840). Durant els seus viatges va enregistrar i congeniar amb les cultures de moltes de les tribus americanes natives que va trobar, en particular els mandans i hidatses, que vivien en els pobles assentats a les ribes del Missouri, però també pobles nòmades com el dakotes, assiniboines, Crees de les planes, Gros ventres i Blackfoots. Les pintures a l'aquarel·la de Bodmer de les persones, objectes i costums entre els indígenes són reconeguts com dels més precisos i informatius que mai s'ha fet. Molts van ser adaptats com gravats acolorits a mà per il·lustrar la publicació de 1840.

## Abreviatura

L'abreviatura Wied-Neuwied es fa servir per indicar Maximilian zu Wied-Neuwied com autoritat en la descripció i taxonomia dins la zoologia.

## Obres

* 1820. Reise nach Brasilien in den Jahren 1815 bis 1817
* 1824. Beiträge zur Naturgeschichte Brasiliens
* 1850. Brasilien, Nachträge, Berichtigungen, Zusätze
* 1854. Unveröffentlichte Bilder und Handschriften zur Völkerkunde Brasiliens. Editor: Josef Röder and Hermann Trimborn. Bonn
* 1843 1844. Maximilian Prince of Wied's Travels in the Interior of North America, during the years 1832 – 1834. Achermann & Comp., Londres
* 1906: Maximilian Prince of Wied's Travels in the Interior of North America, during the years 1832 – 1834. En: Early Western Travels, 1748-1848, 1906, (vols. 22-25) de Reuben Gold Thwaites

## Vegeu també

* Leopardus wiedii, felí anomenat per Maximilian zu Wied-Neuwied
* Helianthus maximiliani, gira-sol de Maximilian

## Referències

* 1 2 Wilson, James Grant; Fiske, John, ed. (1900). «Neu-Wied, Alexander Maximilian, Prince of». Appletons' Cyclopædia of American Biography. New York: D. Appleton {{#ifeq: |
* ↑ Es poden consultar els tàxons descrits per aquest autor a International Plant Names Index (anglès)
* ↑ Prairie Wildflowers: The Maximilian sunflower

## Bibliografia

* David C. Hunt, William J. Orr, W. H. Goetzmann (Editor): Karl Bodmer's America. Joslyn Art Museum, Omaha (Nebraska) 1984. ISBN 0-8032-1185-6
* John C. Ewers: Views of vanishing frontier. Joslyn Art Museum, Omaha (Nebraska) 1984 + 1985
* Paul Schach, "Maximilian, Prince of Wied (1782-1867): Reconsidered." Great Plains Quarterly 14 (1994): 5-20.
* "Prince Maximilian of Wied-Neuwied," in Tom Taylor and Michael Taylor, Aves: A Survey of the Literature of Neotropical Ornithology, Baton Rouge: Louisiana State University Libraries, 2011.
* Marsha V. Gallagher: Karl Bodmer's eastern views. Joslyn Art Museum, Omaha (Nebraska) 1996
* Brandon K. Ruud (Editor): Karl Bodmer's North American Prints. Joslyn Art Museum, Omaha (Nebraska) 2004. ISBN 0-8032-1326-3
* Michael G. Noll, “Prince Maximilian's Other Worlds.” The Pennsylvania Geographer, 43 (2005): 65-83.
* Nordamerika Native Museum Zürich: Karl Bodmer. A Swiss Artist in America 1809-1893. Ein Schweizer Künstler in Amerika. University of Chicago Press and Scheidegger & Spiess, Zürich 2009 (English and German). ISBN 978-3-85881-236-0

## Enllaços externs

* Prince Maximilian of Wied
* Maximilian zu Wied-Neuwied (1782-1867) naturalist, ethnologist
* Plates from Prince Maximilian's Travels in Brazil (Londres, 1820)
* Frogs and turtle named by Prince Max
* A Journey Through the Nebraska Region in 1833 and 1834: From the Diaries of Prince Maximilian of Wied